Bybelskool » Wat beteken dit vir jou dat God alles gemaak het? – Die getuienis van die belydenisskrifte
1. Lees die aanhalings uit die belydenisskrifte hieronder. Wat leer jy van God se voorsiening? Hoe laat dit jou voel? Wat vra dit van jou?
Meer inligting oor:
Sadduseërs – Hulle was aanhangers van 'n aristokratiese Joodse sekte in die tyd van Christus. Hulle was groot teëstanders van die Fariseërs, omdat hulle onder andere nie geglo het aan 'n lewe na die dood nie. (Vgl verwysings in die Bybel: Matt 3:7; 16:1, 6, 11, 12; 22:23, 34; Mrk 12:18; Luk 20:27; Hand 4:1; 5:17; 23:6-8)
Manigeërs – Dit was 'n Persiese of Iranese filosofie van die profeet Mani uit die derde eeu nC. Hy wou die leringe van Boeddha en Jesus aanvul en verbeter. Hulle het aan drie gode geglo, en Jesus se mensheid ontken. Jesus se kruis was oëverblindery. God was nie almagtig nie en in 'n stryd tussen goed en kwaad gewikkel, 'n sterk dualistiese godsdiens.
Ons glo dat die goeie God, nadat Hy alle dinge geskep het, dit nie laat vaar of aan die toeval of geluk oorgegee het nie maar dit volgens sy heilige wil so bestuur en regeer dat in hierdie wêreld niks sonder sy beskikking gebeur nie. Tog is God nie die bewerker van die sondes wat gedoen word nie, en dra Hy ook nie die skuld daarvoor nie. Sy mag en goedheid is immers so groot en onbegryplik dat Hy sy werk baie goed en regverdig beskik en uitvoer, selfs al handel die duiwels en goddelose mense onregverdig. Ons wil ook nie verder as wat ons kan verstaan, nuuskierig ondersoek instel na dié dinge wat Hy bo die vermoë van die menslike verstand doen nie; inteendeel, ons eerbiedig juis in alle nederigheid en in aanbidding die regverdige oordele van God wat vir ons verborge is. Ons is tevrede daarmee dat ons leerlinge van Christus is om slegs te leer ken wat Hy in sy Woord openbaar, sonder om die grense daarvan te oorskry.
Epikureërs– Hulle was baie materialisties en praktiese ateïste. Hulle het nie gedink dit is belangrik of nodig om God te soek nie. Geluk en plesier was die enigste lewenstyl wat sin gemaak het. Hulle het geglo dat die grootste goed was om eenvoudige plesier na te streef en pyn te vermy. Lewensgenot was die hoogste goed. Dit kon jy kry deur kennis, vriendskap en matigheid. Dit staan teenoor die radikaliteit van die offervaardigheid van Christus en die lewe van gehoorsaamheid aan God in dissipelskap.
Epikurus het daarby geleer dat die hele wêreld bestaan uit atome en alles ontstaan het uit die toevallige bymekaar kom van die atome. Klink dit nie verdag baie soos die modernistiese idee van die toevallige evolusie van alles uit 'n oersop van materie nie? Voeg daarby hulle idee dat God de facto nie kan bestaan nie, veral vanuit die voorkoms van lyding in die wêreld, en dit is nie moeilik om die vertrekpunt van baie van vandag se moderniste se filosofiese idees oor God se nie-bestaan by hulle te vind nie. (vgl verwysing na hulle in Hand 17:18 en my bydrae oor die gebeure daar)
Chapter 5 Providence
1. God, who created everything, also upholds everything. He directs, regulates, and governs every creature, action, and thing, from the greatest to the least,1by his completely wise and holy providence.2He does so in accordance with his infallible foreknowledge3and the voluntary, unchangeable purpose of his own will,4all to the praise of the glory of his wisdom, power, justice, goodness, and mercy.5
Heb 1.3, Dn 4.34-35, Ps 135.6, Acts 17.25-26,28, Jb 38-41, Mt 10.29-31, 6.26,30, Neh 9.6, Ps 114.14-16.
Prv 15.3, 2 Chr 16.9, Ps 104.24, Ps 145.17.
Acts 15.18, Ps 94.8-11.
Eph 1.11, Ps 33.10-11.
Is 63.14, Eph 3.10, Rom 9.17, Gn 45.7, Ps 145.7.
Sep 22, 2018 at 10:02 | #
Hoë waardering Chris vir "God wat alles gemaak het". Ons voorgangers in die geloof wat jy aanhaal, maak ons trots en stem ons tot diepe dankbaarheid. Ek glo Hebr 12:1 is ook hier van toepassing: Terwyl ons dan so 'n groot skare geloofsgetuies rondom ons het, laat ons elke las van ons afgooi, ook die sonde wat ons so maklik verstrik, en laat ons die wedloop wat vir ons voorlê, met volharding hardloop,